b"\n_START_ARTICLE_\nSl\xc3\xa1dkovi\xc4\x8dovo\n_START_SECTION_\nHist\xc3\xb2ria\n_START_PARAGRAPH_\nLa primera menci\xc3\xb3 escrita de la vila data del 1326. Mentre els otomans ocupaven la major part d'Europa central, la regi\xc3\xb3 al nord del llac Balaton qued\xc3\xa0 sota el domini del Regne d'Hongria (1538-1867). Fins al 1918 la vila (anomenada Di\xc3\xb3szegh) formava part de l'Imperi Austr\xc3\xadac._NEWLINE_El sud de l'actual Eslov\xc3\xa0quia qued\xc3\xa0 atribu\xc3\xaft a Hongria despr\xc3\xa9s del primer arbitratge de Viena el 2 de novembre de 1938. Despr\xc3\xa9s de l'alliberament, la vila es reintegr\xc3\xa0 a la reconstitu\xc3\xafda Txecoslov\xc3\xa0quia._NEWLINE_L'actual barri de Mal\xc3\xbd Diosek fou una vila independent el 1938, i tenia 1.048 habitants. Formava part del districte de Galanta, i el nom de la vila abans de la Segona Guerra Mundial era Mal\xc3\xbd Diosek/Kis-Di\xc3\xb3szeg, tot i que durant el per\xc3\xadode de 1938 al 1945 s'emprava el nom en hongar\xc3\xa8s N\xc3\xa9metdi\xc3\xb3szeg._NEWLINE_L'actual barri de Ve\xc4\xbek\xc3\xbd Di\xc3\xb3sek tamb\xc3\xa9 fou una vila independent el 1938, i tenia 3.760 habitants, anomenat Magyardi\xc3\xb3szeg durant el per\xc3\xadode de 1938-1945._NEWLINE_Finalment totes dues viles es fusionaren per crear Sl\xc3\xa1dkovi\xc4\x8dovo."